ලන්දේසීන් මීගමුවට පහරදීමට අදහස් කරගෙන සිටින බව පෘතුගීසීන්ට කල්තබා දැනගන්නට ලැබිණි. එබැවින් දොන් ෆිල්ප්, මීගමුව ආරක්ෂා කිරීම භාරව සිටි තම සොහොයුරු ඇන්ටෝනියෝ මැස්කරඤ්ඤා වෙත පෘතුගීසි සෙබළුන් 600 ක් හා ලැස්කිරිඤ්ඤා භටයින්ගෙන් යුත් සේනාවක් ලබාදුන්නේය. දොන් ඇන්ටෝනියෝගේ පමණ ඉක්මවා ගිය දැඩි විශ්වාසය නිසාම රාත්‍රී කාලයේදී මිනිසුන් 1500 ක් ගොඩ බැස්සවීමේ දුෂ්කර කාර්යය කිසිදු බාධාවකින් තොරව කිරීමට ලන්දේසීන්ට හැකිවිය. 1644 ජනවාරි 09 දින පැය දෙකක් ඇතුළත දොන් ඇන්ටෝනියෝ ඇතුළුව 300 ක් මරුමුවට පත්කරමින් යළිත් මීගමුව බළකොටුව අල්ලා ගන්නට ලන්දේසීහු සමත් වූහ.
දොන් ෆිල්ප්ගේ සහෝදරයාගේ නම කුමක්ද?
ඇන්ටෝනියෝ මැස්කරඤ්ඤා